06/11/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación inicial do expediente de cesión de uso de varias fincas en Bastiagueiro (Oleiros), na marxe esquerda da estrada AC 173 en sentido A Coruña-Santa Cruz, en favor da Universidade da Coruña

ANUNCIO de aprobación inicial do expediente de cesión de uso de varias fincas en Bastiagueiro (Oleiros), na marxe esquerda da estrada AC 173 en sentido A Coruña-Santa Cruz, en favor da Universidade da Coruña O PLENO DA CORPORACIÓN da Deputación Provincial de A Coruña, na sesión ordinaria celebrada o 30 de outubro de 2020, adoptou o seguinte acordo: A) Aprobar inicialmente o expediente de cesión de uso en favor da Universidade da Coruña das fincas propiedade da Deputación da Coruña situadas en Bastiagueiro (Oleiros), na marxe esquerda en sentido crecente da estrada A Coruña - Santa Cruz, denominadas Xan das Viñas e Viña Grande, e cuxa descrición se concreta do xeito que se indica: Referencia catastral: 15059A029001410000TS. Superficie catastral: 43.513 m Inventario de Bens: Epígrafe 1.1 finca 50. Superficie no inventario: 47.211 m Título de propiedade: Escritura de compravenda outorgada o 11/08/1937 ante o notario Víctor Valderrama Arias, da Coruña, baixo o número 514 do seu protocolo. A cesión efectuarase baixo as seguintes condicións: a) A Deputación da Coruña cede á Universidade da Coruña o uso das fincas descritas polo prazo máximo de 30 anos, e deberá adicar estes bens en interese provincial ao ensino superior mediante o exercicio da docencia, o estudo, a investigación e a creación de coñecemento, no prazo máximo de 2 anos contados dende a apobación do acordo de cesión, debendo manter estes destinos durante os 30 anos seguintes, establecéndose expresamente a resolución da presente cesión en caso de incumprimento, de conformidade e coas consecuencias previstas no artigo 111 do Regulamento de Bens das Entidades Locais, aprobado por Real Decreto 1372/1986. b) Non pode existir ánimo de lucro no cumprimento dos fins previstos na clausula anterior, establecéndose expresamente a resolución da presente cesión en caso de incumprimento, de conformidade e coas consecuencias previstas no artigo 111 do Regulamento de Bens das Entidades Locais, aprobado por Real Decreto 1372/1986. No caso de que os bens cedidos orixinen algún tipo de ingreso, tal circunstancia deberá ser comunicada á Deputación da Coruña. c) A Universidade da Coruña facilitará á Deputación da Coruña a utilización das instalacións ubicadas na propiedade cedida ata 20 días ao ano para a realización de actividades de competencia provincial que sexan compatibles co destino dos inmobles. d) As descricións das fincas efectúanse a título meramente informativo para permitir a súa identificación, e se cede o seu uso como corpos certos, sen que caiba reclamación polas deficiencias e inexactitudes dos títulos de propiedade e superficies indicadas. e) Serán de conta da Universidade da Coruña toda clase de investimentos, gastos, mantementos, seguros e impostos que recaian sobre a propiedade cedida. A Universidade da Coruña asumirá o pago do Imposto de Bens Inmobles (IBI) desta propiedade aínda que o recibo non figure ao seu nome e durante toda a vixencia do presente acordo. No caso de extinción da presente cesión de uso, manteranse en vigor as citadas obrigas de pago durante todo o tempo en que a universidade continúe no uso dos bens cedidos. f) Coa extinción da presente cesión de uso os bens revertirán ao patrimonio da Deputación da Coruña con todas as súas pertenzas e accesións. B) Someter o citado expediente de cesión de uso a información pública durante un prazo mínimo de 20 días, contados dende o seguinte ao da súa publicación no Boletín Oficial da Provincia. En cumprimento do citado acordo, expóñese a información pública o presente expediente para que as persoas interesadas poidan consultalo, e se é o caso formular por escrito as alegacións que estimen oportunas no prazo indicado, no Servizo de Patrimonio e Contratación, no edificio principal da deputación sito na avenida do Porto da Coruña número 2 quinto andar, na cidade da Coruña. A Coruña, 03 de novembro do 2020. O PRESIDENTE O SECRETARIO Valentín González Formoso José Luis Almau Supervía